শাং সাম্রাজ্য
শাং সাম্রাজ্য বা ইয়িন সাম্রাজ্য (চীনা: 商朝; পিনইয়িন: "Shāng cháo") খ্রিষ্ট্রীয় সময়ের দুই হাজার বছর আগে চীনের হুয়াংহো নদীর আশেপাশে গড়ে উঠেছিল। খ্রিস্টপূর্ব ১৫৫৬ সাল থেকে ১০৪৬ সাল পর্যন্ত এই সাম্রাজ্য চীনে শাসন করেছে।
নানজিং
ইতিহাসের বিভিন্ন পর্যায়ে নানজিং শহরটি একাধিকবার রাজধানী হওয়ার মর্যাদা লাভ করে। ২২৯ খ্রিস্টাব্দে সর্বপ্রথম নানজিং রাজধানীর মর্যাদা পায়। ২২০ খ্রিস্টাব্দে চীনে 'সান উউ' বা 'ডং উউ' নামের একটি রাজবংশের শাসন প্রতিষ্ঠা হয় এবং ২৮০ খ্রিস্টাব্দ পর্যন্ত উক্ত রাজবংশের শাসন অব্যাহত ছিল। এই রাজবংশের প্রতিষ্ঠাতা সান কুয়ান ২২৯ সালে নানজিংকে তাদের রাজ্যের রাজধানী হিসেবে ঘোষণা করেন। ২৮০ সালে উক্ত রাজবংশের পতন ঘটলে নানজিং তার রাজধানীর মর্যাদা হারিয়ে ফেলে। ৩১৭ সালে চীনে 'জিন রাজবংশ' নামের একটি রাজবংশ শাসন প্রতিষ্ঠা করলে নানজিং পূনরায় রাজধানীর মর্যাদা ফিরে পায়। এরপর ধারাবাহিকভাবে লুই সং রাজবংশ, কুই রাজবংশ, লিয়াং রাজবংশ ও চেন রাজবংশ নানজিংকে রাজধানী হিসেবে বহাল রাখে। ৫৮৯ সাল পর্যন্ত এসব রাজবংশের শাসন অব্যাহত ছিল এরপরে নানজিং থেকে রাজধানী স্থানান্তরিত হয়। ৯৩৭ খ্রিস্টাব্দে চীনে 'ট্যাং রাজত্ব' প্রতিষ্ঠিত হলে নানজিং আবার রাজধানীর মর্যাদা ফিরে পায়। ৯৭৬ সাল পর্যন্ত রাজধানীর মর্যাদায় অধিষ্ঠিত ছিল।